als_Latn dik_Latn sag_Latn
Bellerin trondit Arsenalin, mesazh Barcelonës (Foto)
- June 05, 2017 21:31
- Sport
Mbrojtësi spanjoll i Arsenalit, Hector Bellerin është dëshira kryesore e trajnerit të ri të Barcelonës, Ernesto Valverde.
Ai beson se skuadra e tij më së shumti ka nevojë për një mbrojtës të djathtë, me Bellerin që i përshtatet shumë mirë lojës së tij.
Lojtari gjatë një interviste për Mundo Deportivo, tha se nuk është kontaktuar nga drejtuesit e Barcelonës, por tha se lajmet rreth Barcelonës e bëjnë të lumtur.
“E di që shumë gjëra janë folur për mua, por unë nuk kam pranuar asnjë telefonatë nga Barcelona. Lajmet që më lidhin me Barcelonën më bëjnë të lumtur. Por, kjo nuk varet nga unë”, tha Bellerin.
Sipas Mundos, dy arsyet pse Bellerin mund ët transferohet në Barcelonë janë mungesa në Ligën e Kampionëve dhe kthimi në shtëpi, ku kishte luajtur për të rinjtë e skuadrës katalunase. /Express/
ind_Latn eng_Latn uzn_Latn als_Latn als_Latn als_Latn als_Latn als_Latn